钦定古今图书集成/明伦汇编/氏族典/第337卷 > 刘沆
## 钦定古今图书集成/明伦汇编/氏族典/第337卷 > 刘沆

按《宋史刘沆传》：“沆字冲之，吉州永新人。祖景洪，父素
沆，天圣八年擢进士第二，为大理评事，再迁太常丞，
出知衡州，迁太常博士，历三司度支户部判官，擢右
正言，知制诰，权知开封府，数发隐伏。祀明堂，迁尚书
工部侍郎，逾年，拜参知政事。张贵妃薨，追册皇后，沆
为监护使。数月，拜同中书门下平章事，罢为观文殿”
大学士、知应天府，迁刑部尚书，徙陈州，卒。子瑾，天章
阁待制。